पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के प्रसार की रोकथाम के लिए विद्यालय बंदी की स्थिति में अप्रैल से जून 2021 तक के तीन महीने के लिए कुल 49 कार्य दिवस के समतुल्य खाद्यान्न एवं परिवर्तन मूल्य की राशि स्कूली बच्चों को दी जाएगी। डीईओ सह एमडीएम के डीपीओ राम सागर प्रसाद सिंह ने बताया कि यह लाभ खाद्य सुरक्षा अधिनियम के तहत मुहैया कराया जाएगा। खाद्यान्न का वितरण विद्यालय के माध्यम से अभिभावकों के बीच होगा। तय मानक के अनुसार परिवर्तन मूल्य की राशि एनआईसी के माध्यम से बच्चों में या अभिभावकों के खाते में भेजी जाएगी।
खाद्यान्न का वितरण तय मानक के अनुसार कक्षा एक से पांच तक के प्रति बच्चों को एक सौ ग्राम प्रतिदिन की दर से किया जाएगा। इन्हें राउंड फिगर में इस अवधि के लिए पांच किलो चावल दिए जाएंगे। इन कक्षाओं के बच्चों को परिवर्तन मूल्य की राशि 243 रुपए दिए जाएंगे। कक्षा छह से आठ तक के बच्चों को 150 ग्राम प्रतिदिन की दर से खाद्यान्न दिए जाएंगे। इन कक्षाओं के बच्चों को सात किलो खाद्यान्न दिया जाएगा। इन कक्षाओं के बच्चों को परिवर्तन मूल्य की राशि 365 रुपए स्थानांतरित किए जाएंगे। इससे गरीब बच्चों को राहत मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn